aftenrøde
Aftenrøde er den rødfarvning af himlen, som vi ofte ser ved solnedgang. Aftenrøde skyldes især luftens indhold af små vanddråber, som spreder det røde lys. Den røde farve ses også ved stort indhold af forureningspartikler, bl.a. efter meget store vulkanudbrud, hvorved vulkansk aske er blevet spredt i stratosfæren.
Normalt spredes det blå lys mest ved passage gennem atmosfæren, og himlen farves blå, men ved lav solhøjde filtreres den blå farve fra undervejs, og himlen bliver rødlig.